ფიბი ვოლერ-ბრიჯი
ფიბი მერი ვოლერ-ბრიჯი (დ. 14 ივლისი, 1985) — ინგლისელი მსახიობი, სცენარისტი და პროდიუსერი. შემქმნელის, მთავარი ავტორისა და ვარსკვლავის ამპლუაში კომედიური სერიისთვის Fleabag (2016-2019) მოიგო 3 Primetime ემის ჯილდო, ორი ოქროს გლობუსი და ბრიტანული ტელევიზიის აკადემიის ჯილდო. მან ასევე მიიღო ემისა და ოქროს გლობუსის ნომინაციები ჯაშუშური თრილერი მოკალი ევას(2018-2022) დაწერისა და პროდიუსერობისთვის. ვოლერ ბრიჯმა ასევე შექმნა, დაწერა და იყო მსახიობი კომედიურ სერიაში Crashing (2016). ის ასევე მონაწილეობდა კომედიურ სერიებში The Café (2011–2013), Broadchurch-ის მეორე სეზონში (2015) და ფილმებში Albert Nobbs (2011), The Iron Lady (2011), Goodbye Christopher Robin (2017) და Solo: A Star Wars Story (2018). წვლილი შეიტანა ჯეიმს ბონდის საგის ფილმ No Time to Die-ს (2021) სცენარში და მონაწილეობა მიიღო სათავგადასავლო ფილმში ინდიანა ჯონსი და ბედისწერის ბორბალი (2023)